દરમ્યાન મ્યુનિસિપલ ફાયરબ્રિગેડના વડા એમ.એફ. દસ્તૂરના જણાવ્યા મુજબ ફતાશા પોળની દુર્ઘટનામાં ફાયર બ્રિગેડના જવાનો દ્વારા રેવીબહેન અને બંને બાળકોને સામાન્ય ઇજા સાથે કાટમાળમાંથી બહાર કઢાયાં હતાં આ ત્રણેય ઇજાગ્રસ્તોને વી.એસ. હોસ્પિટલ ખાતે સારવાર માટે મોકલાયાં હતાં. જ્યારે વી.એસ. હોસ્પિટલના આર.એમ.ઓ. ડો.કુલદીપ જોશીના જણાવ્યા મુજબ સવારે ૪-૩૦ કલાકે માતા અને બંને બાળકોને માથા અને પગ પર થયેલી ઇજાના કારણે ટ્રોમા સેન્ટરમાં સારવાર અપાઇ રહી છે. ત્રણેય ઇજાગ્રસ્તો હોસ્પિટલ લવાયા ત્યારે ભાનમાં હતાં. જ્યારે મૃતક રાજુભાઇ ઠાકોરની લાશને પોસ્ટમોર્ટમ માટે મોકલી દેવાઇ છે. હાલમાં આ ત્રણેય જણા ભયમુક્ત છે અને પ્રાથમિક સારવાર અપાયા બાદ હોસ્પિટલમાંથી રજા અપાશે.